stanford-oval/wikipedia huggingface dataset:
โอกูรูโตะ โนโบรุ
ผลงาน > ซีรีส์โทรทัศน์

| ชื่อเรื่อง | ผู้กำกับ | วันที่เริ่มต้นออกอากาศ ในการออกอากาศครั้งแรก | วันที่สิ้นสุดออกอากาศ ในการออกอากาศครั้งแรก | จำนวนตอน | หมายเหตุ | อ้างอิง |
| --- | --- | --- | --- | --- | --- | --- |
| The Girl in Twilight | จิน ทามามูระ ยูอิจิ อาเบะ | 1 ตุลาคม พ.ศ. 2561 | 17 ธันวาคม พ.ศ. 2561 | 12 | โครงการสื่อประสมร่วมกับ Dandelion Animation Studio ในตอนที่ 8–13 |  |
| ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ | เคนตะ โอนิชิ | 9 มกราคม พ.ศ. 2564 | 27 มีนาคม พ.ศ. 2564 | 12 | ดัดแปลงมาจากไลต์โนเวลที่เขียนโดยเมกุรุ เซโตะ |  |
| จอมมารต่างโลกกับบริวารสาวนักอัญเชิญ Ω | ซาโตชิ คุวาบาระ | 9 เมษายน พ.ศ. 2564 | 11 มิถุนายน พ.ศ. 2564 | 10 | ภาคต่อของ จอมมารต่างโลกกับบริวารสาวนักอัญเชิญ ร่วมผลิตกับ เทซูกะโปรดักชัน โอกูรูโตะ โนโบรุ ผลิตในตอนที่ 2 และ 7 |  |
| โทโมดาจิ เกมมิตรภาพ | ฮิโรฟุมิ โองูระ | 6 เมษายน พ.ศ. 2565 | 22 มิถุนายน พ.ศ. 2565 | 12 | ดัดแปลงจากมังงะที่เขียนโดย ยูกิ ซาโต้ |  |
| ความสามารถสั่งตายสุดโกงที่พวกต่างโลกเทียบไม่ติด | มาซากาซุ ฮิชิดะ | 5 มกราคม พ.ศ. 2567 | 22 มีนาคม พ.ศ. 2567 | 12 | ดัดแปลงมาจากไลต์โนเวลที่เขียนโดย สึโยชิ ฟูจิทากะ |  |
| หนึ่งห้อง สองหัวใจ อุ่นไอรัก | เคนตะ โอนิชิ | 6 เมษายน พ.ศ. 2567 | 15 มิถุนายน พ.ศ. 2567 | 12 | ดัดแปลงจากมังงะที่เขียนโดย matoba |  |
| นักสู้ทูปเบอร์ | มาซากาซุ ฮิชิดะ | 11 เมษายน พ.ศ. 2567 | 27 มิถุนายน พ.ศ. 2567 | 12 | ดัดแปลงมาจากมันฮวาที่เขียนโดย พัค แท-จุน |  |
| นักประเมินไร้โชค ที่จริงเทพหลุดโลก | เคนตะ โอนิชิ | 9 มกราคม พ.ศ. 2568 | TBA | TBA | ดัดแปลงมาจากไลต์โนเวลที่เขียนโดย Ibarakino |  |
ผลงาน > ออริจินัลวิดีโอแอนิเมชัน

| ชื่อเรื่อง | วันที่เผยแพร่ | จำนวนตอน | หมายเหตุ | อ้างอิง |
| --- | --- | --- | --- | --- |
| เทพธิดาผ่าโลกมิติแห่งเกม Nepu no Natsuyasumi | 8 กรกฎาคม พ.ศ. 2562 | 1 | ตอนโอวีเอของเทพธิดาผ่าโลกมิติแห่งเกม The Animation |  |
| Planetarian: Snow Globe | 25 สิงหาคม พ.ศ. 2564 | 1 | ตอนโอวีเอของ Planetarian: The Reverie of a Little Planet |  |
| เทพธิดาผ่าโลกมิติแห่งเกม Nep Nep Darake no Festival | 26 ตุลาคม พ.ศ. 2565 | 1 | ตอนโอวีเอของเทพธิดาผ่าโลกมิติแห่งเกม The Animation |  |
| เทพธิดาผ่าโลกมิติแห่งเกม Hidamari no Little Purple | 26 เมษายน พ.ศ. 2566 | 1 | ตอนโอวีเอของเทพธิดาผ่าโลกมิติแห่งเกม The Animation |  |
แหล่งข้อมูลอื่น

สถานีย่อยAnime and Manga
เว็บไซต์ทางการ (ในภาษาญี่ปุ่น)
โอกูรูโตะ โนโบรุ  ที่เครือข่ายข่าวอนิเมะ
| ด ค กโอกูรูโตะ โนโบรุ |
| --- | --- |
ซีรีส์โทรทัศน์:  The Girl in Twilight (2018; #8–13)  ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (2021)  จอมมารต่างโลกกับบริวารสาวนักอัญเชิญ Ω (2021)  โทโมดาจิ เกมมิตรภาพ (2022)  ความสามารถสั่งตายสุดโกงที่พวกต่างโลกเทียบไม่ติด (2024)  หนึ่งห้อง สองหัวใจ อุ่นไอรัก (2024)  นักสู้ทูปเบอร์ (2024)  นักประเมินไร้ค่าบัพมาไร้พ่าย (2025) 
โอวีเอ:  เทพธิดาผ่าโลกมิติแห่งเกม Nepu no Natsuyasumi (2019)  Planetarian: Snow Globe (2021)  เทพธิดาผ่าโลกมิติแห่งเกม Nep Nep Darake no Festival (2022)  เทพธิดาผ่าโลกมิติแห่งเกม Hidamari no Little Purple (2023) 
 หมวดหมู่
ชวนชื่น

ชวนชื่น เป็นกลุ่มคณะตลกที่เป็นลักษณะครอบครัว ก่อตั้งโดยอุดม ทรงแสง มาตั้งแต่ประมาณปี พ.ศ. 2525 เดิมชื่อคณะตลกชวนชมแต่ภายหลังเปลี่ยนมาเป็นคณะชวนชื่น โดยมีพื้นฐานจากการเป็นคณะลิเกที่อำเภอบ้านโป่ง จังหวัดราชบุรีมาก่อน เป็นคณะตลกที่รวมกันมามากกว่า 30 ปี สมาชิกในคณะส่วนใหญ่ล้วนแต่เป็นลูกหลานของอุดม ทรงแสง และทั้งรับงานแสดงตลกตามที่ต่างๆ รวมไปถึงก่อตั้งบริษัทรับจัดงานแสดง โชว์ และผลิตรายการโทรทัศน์ออกมาตามลำดับจนได้รับความนิยมมาก
เกี่ยวกับชวนชื่น > ชวนชื่น ยุค 1

คณะชวนชื่นก่อตั้งในปี 2523 ในชื่อชวนชมหลังจากที่ตาดม-อุดม ทรงแสง ออกจากวงดนตรีเพลิน พรหมแดน โดยได้ชวน จิ้ม-นพดล ลูกชายที่เล่นดนตรีในวงเพลิน พรหมแดน มาร่วมตั้งคณะโดยสมาชิกในยุคแรกประกอบด้วย ตาดม, จิ้ม, แป๋ว บ้านโป่ง (ลูกของพี่ชายตาดม), จะเด็ด เพชรบูรณ์, เปี๊ยก อยุธยา และเพชร โพธิ์ทอง ที่ออกมาจากคณะเชิญยิ้ม ต่อมาในราวปี 2524 ตาดมก็ได้ดึงตัว หลุยส์-ทันดร (ปัจจุบันเปลี่ยนชื่อเป็น รณกร) ลูกชายอีกคนและเป็นน้องชายของจิ้มจากคณะลิเกอุดมศิลป์ของตาดมเข้ามาร่วมคณะ ในปีถัดมาคือปี 2525 คณะชวนชมได้เปลี่ยนชื่อเป็น คณะชวนชื่น โดยการตั้งชื่อของ หลวงปู่ผล อดีตเจ้าอาวาสวัดเชิงหวาย ที่ตั้งชื่อคณะเชิญยิ้มจนเริ่มมีชื่อเสียง
จากนั้นได้เกิดการผลัดเปลี่ยนสมาชิกในคณะเมื่อ แป๋ว, จะเด็ด และเปี๊ยก ออกจากคณะไปอยู่กับคณะแดน สี่ดาว ของแดน บุรีรัมย์ ทำให้เหลือสมาชิก 3 คนคือ ตาดม, จิ้ม, และหลุยส์ จบชวนชื่น ยุค 1
เกี่ยวกับชวนชื่น > ชวนชื่น ยุค 2

ทำให้ได้ โป๊งเหน่ง เชิญยิ้ม น้องชายของลิเกดังสมศักดิ์ ภักดี เข้ามาอยู่ในคณะระหว่างนั้น โย่ง เชิญยิ้ม ได้มาสมัครอยู่ในคณะแต่ไม่ได้รับ ต่อมาจึงได้ น้าค่อม-อาคม ปรีดากุล ซึ่งเป็นญาติกันและเล่นลิเกเป็นตัวโจ๊กอยู่ในคณะพงษ์ศักดิ์ สวนศรี มาร่วมคณะกลายเป็น ชวนชื่น ยุค 2
จากนั้นจึงรับสมาชิกเข้ามาเพิ่มมากขึ้นเช่น ขวัญจิต ตลกหญิงเสียงแหลมน้องสาวของ แป๋ว บ้านโป่ง, โจ๊ก จั๊กจั่น หรือ โจ๊ก อยุธยา ในตำแหน่งตัวปูคู่กับ โป๊งเหน่ง ซึ่งตอนนั้นใช้ชื่อ ศักดิ์ ชวนชื่น, แม็ก ตลกเด็ก และเอนก ตลกร่างเล็ก ต่อมาขวัญจิตลาออกจากคณะไปก็เลยไปตาม จอย-แสงดาว น้องสาวร่วมแม่ของจิ้มมาอยู่ในคณะ ตามด้วย ช้าง-ผดุง ทรงแสง น้องชายร่วมแม่ของหลุยส์ มาอยู่ในคณะรวมถึง อุทิศ 
น้องชายของแป๋ว ทำให้ช่วงนี้มีสมาชิกได้แก่ ตาดม, จิ้ม, จอย, หลุยส์, น้าค่อม, ช้าง, อุทิศ, แม็ก, เอนก, ศักดิ์ และ โจ๊ก จากนั้นศักดิ์และโจ๊ก ได้ลาออกไปก็ไม่ได้รับใครเพิ่มจึงได้ใช้บริการเด็กในคณะให้มาร่วมแสดงบ้าง ต่อมาศักดิ์และโจ๊กได้กลับมาร่วมคณะแต่ก็ลาออกไปอีก
ทำให้ในเวลาต่อมาทางคณะได้รับ บรรจง สุมณฑา เข้ามาในตำแหน่งตัวปูแทนหลุยส์ จากนั้น แฮ็ค-ธวัชชัย คชาอนันต์ จากคณะเพื่อนอิสระก็ได้มาแจมก่อนจะเข้ามาเป็นสมาชิกถาวรในเวลาต่อมา ต่อมาเกิดการเปลี่ยนแปลงเมื่อ บรรจง ลาออก ส่วน หลุยส์ ช้าง อุทิศ และเอนก รวมถึงเด็กในคณะบางส่วนได้ลาออกไปร่วมก่อตั้งคณะแป๋ว บ้านโป่ง กับ แป๋ว บ้านโป่ง และเปี๊ยก อยุธยา ภายหลังจากที่คณะแดน สี่ดาว ยุบคณะไป จบชวนชื่น ยุค 2
เกี่ยวกับชวนชื่น > ชวนชื่น ยุค 3

ทำให้ได้ ต๋อง วิชัย พรหมจรรย์ ตัวปูจากคณะกล้วย เชิญยิ้ม เข้ามาแทนบรรจงรวมถึง แจ๊ส ผดุง ลูกชายคนเล็กของตาดมและน้องชายต่างแม่ของ จิ้ม กับ จอย เข้ามากลายเป็น ชวนชื่น ยุค 3 นอกจากนี้ในบางคราวยังดึง จั้ม และจูน ลูกชายและลูกสาวตาดมซึ่งเป็นพระเอกนางเอกจากคณะอุดมศิลป์มาร่วมเล่นในกรณีที่แสดงมุขลิเก ต่อมาได้เพิ่มสมาชิกใหม่อีก 3 คนคือ กิ๊ฟ จิรพัฒน์ สินสนอง ลูกชายของตูมตาม เชิญยิ้ม เอนก อินทะจันทร์ หรือ แอนนา อดีตตลกจากวงดนตรีสายัณห์ สัญญา และหมวย วาสนา กังเจริญ ลูกสาวของแอนนา
โดยสมาชิกในคณะชวนชื่นล้วนแล้วแต่เป็นลูกหลานของพ่อดม ชวนชื่น อาทิ นพดล ทรงแสง (จิ้ม), แสงดาว ทรงแสง (จอย), รณกร ทรงแสง (หลุยส์) และ ผดุง ทรงแสง (แจ๊ส) รวมไปถึง อาคม ปรีดากุล (ค่อม) และ แป๋ว บ้านโป่ง ที่มีศักดิ์เป็นหลาน
สมาชิก

จิ้ม ชวนชื่น หรือ นพดล ทรงแสง
แป๋ว บ้านโป่ง หรือ แป๋ว ทรงแสง
แม็กก้า ชวนชื่น หรือ กนกพงศ์ อนุรักษ์จรรยง
จอย ชวนชื่น หรือ แสงดาว ทรงแสง
หลุยส์ ชวนชื่น หรือ รณกร ทรงแสง (หลุยส์ เชิญยิ้ม)
แฮ็ค ชวนชื่น หรือ ธวัชชัย คชาอนันต์
ต๋อง ชวนชื่น หรือ วิชัย พรหมจรรย์
แจ๊ส ชวนชื่น หรือ ผดุง ทรงแสง (เยลโล่ เชิญยิ้ม)
จูน ชวนชื่น หรือ หนึ่งฤดี ทรงแสง
แอนนา ชวนชื่น หรือ เอนก อินทจันทร์
กิ๊ฟ ชวนชื่น หรือ จิระพัฒน์ สินสนอง
หมวย ชวนชื่น หรือ วาสนา กังเจริญ
ป๊อป บ้านโป่ง หรือ พิศิษฐ์ ทรงแสง
ตู่ ชวนชื่น หรือ สุชาติ พูลสวัสดิ์ ( ตู่ เชิญยิ้ม )
สมาชิก > อดีตสมาชิก

อุดม ชวนชื่น หรือ อุดม ทรงแสง  (ผู้ก่อตั้ง : เสียชีวิต)
ค่อม ชวนชื่น หรือ อาคม ปรีดากุล  (แคลเซียม เชิญยิ้ม) (เสียชีวิต)
เอนก บ้านโป่ง หรือ เอนก หมัดละ (เสียชีวิต)
ชาติ ชวนชื่น (ชาติ จ๊กมก) (เสีย​ชีวิต)​
ศักดิ์ ชวนชื่น หรือ พงษ์ศักดิ์ โสภักดี (โป๊งเหน่ง เชิญยิ้ม) (เสียชีวิต)
ช้าง ชวนชื่น (เสียชีวิต)
โทน ชวนชื่น หรือ ประเวศ น่วมอยู่ (เสียชีวิต)
เปี๊ยก อยุธยา
ผลงาน

ผลงานของหมวย ชวนชื่น
| ปี | ชื่อเรื่อง | รับบท | ออกอากาศช่อง |
| --- | --- | --- | --- |
| 2562 | ไลลาธิดายักษ์ | ชื่นจิต | ช่องวัน 31 |
| 2563 | หลงกลิ่นจันทน์ | ป้าเพ็ญ | ช่อง 7HD |
| 2565 | คุณชาย | นวล | ช่องวัน 31 |
| 2566 | ไลาธิดายักษ์2 | ชื่นจิต | ช่องวัน 31 |
ซิทคอม สน.ชวนชื่น ทางทรูเฮฮา
รายการ ชวนชื่นโชว์ ทางไอทีวีและทีไอทีวี
รายการ เป็นไทย ทางทรูเฮฮา
รายการ เฮฮา ปาร์ตี้ ทางทรูเฮฮา
รายการ หนึ่งบวกสามฮา ทางทรูเฮฮา
รายการ ชวนชื่นเธียเตอร์ ทางไทยรัฐทีวี
รายการ พระราม 4 คาเฟ่ ทางช่อง 3
รายการ ชวนชื่น Family Show ทางช่อง 3
รายการ Joker Variety วาไรตี้ จี้เส้น ทางช่อง 3
รายการ โกดังมหาสนุก ทางช่อง 3
ภาพยนตร์ พยัคฆ์ร้ายส่ายหน้า (2548)
ภาพยนตร์ โกยเถอะโยม (2549)
ภาพยนตร์ แสบสนิท ศิษย์ส่ายหน้า (2549)
ภาพยนตร์ จั๊กกะแหล๋น (2554)
มิวสิควีดีโอ คุณลำใย ของ ลูกนก สุภาพร
มิวสิควีดีโอ เมื่อไหร่จะได้พบเธอ ของ ภูริต ภิรมย์ภักดี
แหล่งข้อมูลอื่น

ครอบครัวหรรษา กับก๊วน "ชวนชื่น" [ลิงก์เสีย]
แฟนเพจ
https://www.facebook.com/chuanchynfamily?fref=ts
กนิษฐ์ สารสิน

| กนิษฐ์ สารสิน |
| --- | --- |
กนิษฐ์ในรายการ เซ็กส์เปิต แฟมิลี่ ทางช่อง 8 ซึ่งเป็นรายการที่กนิษฐ์เป็นพิธีกร
เกิด: กนิษฐ์ สารสิน 25 ธันวาคม พ.ศ. 2507 (60 ปี)
ชื่ออื่น: เป๊ะ
ศิษย์เก่า: โรงเรียนสาธิตจุฬาลงกรณ์มหาวิทยาลัย   มหาวิทยาลัยเชียงใหม่   มหาวิทยาลัยบอสตัน (สหรัฐอเมริกา)
อาชีพ: พิธีกร, นักแสดง, นักธุรกิจ, วิศวกร
ปีปฏิบัติงาน: พ.ศ. 2544 - ปัจจุบัน
ตัวแทน: เอ็กแซ็กท์ (2544 - 2551)
ผลงานเด่น: 4 ต่อ 4 แฟมิลี่เกม   ถ้าคุณแน่อย่าแพ้ ป.4   ทีเด็ดลูกหนี้
คู่สมรส: อมรา สารสิน
บุตร: 2 คน
บิดามารดา: พล.ต.อ.เภา สารสิน (บิดา) ท่านผู้หญิงถวิกา สารสิน (สุจริตกุล) (มารดา)
กนิษฐ์ สารสิน ชื่อเล่น เป๊ะ (เกิด 25 ธันวาคม พ.ศ. 2507 - ) เป็นพิธีกร, วิศวกร, นักแสดง, และนักธุรกิจชาวไทย มีชื่อเสียงจากการเป็นพิธีกรรายการ 4 ต่อ 4 แฟมิลี่เกม
ประวัติ

กนิษฐ์เป็นบุตรชายคนสุดท้องของ พล.ต.อ.เภา สารสิน อดีต อธิบดีกรมตำรวจ และ ท่านผู้หญิงถวิกา สารสิน (สกุลเดิม สุจริตกุล) จึงมีศักดิ์เป็นหลานปู่ของนาย พจน์ สารสิน อดีตนายกรัฐมนตรี จบการศึกษาระดับมัธยมจากโรงเรียนสาธิตจุฬาลงกรณ์มหาวิทยาลัย รุ่นเดียวกับ อภิสิทธิ์ เวชชาชีวะ นายกรัฐมนตรีคนที่ 27 ของไทย และ เนตรปรียา ชุมไชโย หรือ ครูเคท โฆษกกระทรวงศึกษาธิการ ระดับอุดมศึกษาจากคณะวิศวกรรมศาสตร์ มหาวิทยาลัยเชียงใหม่ สาขาเครื่องกล และจบปริญญาโทด้านบริหารธุรกิจ MBA จาก มหาวิทยาลัยบอสตัน สหรัฐอเมริกา 
ด้านชีวิตส่วนตัว สมรสกับ อมรา สารสิน มีบุตรชาย 2 คน คือ กรวิชญ์ สารสิน ชื่อเล่น กำปั่น จบการศึกษาระดับปริญญาตรี ด้วยเกียรตินิยมอันดับ 1 คณะนิเทศศาสตร์ จุฬาลงกรณ์มหาวิทยาลัย (ปัจจุบันเป็นนักแสดง) และ อนพัช สารสิน ชื่อเล่น ข้าวปุ้น จบการศึกษาที่คณะวิศวกรรมศาสตร์ จุฬาลงกรณ์มหาวิทยาลัย ปัจจุบัน กนิษฐ์เป็นกรรมการผู้จัดการของบริษัท ผลิตอุปกรณ์ก่อสร้าง จำกัด (กระเบื้องยาง Dynoflex)
หลังจากศึกษาจบจากต่างประเทศ กนิษฐ์ได้เข้าทำงานครั้งแรกที่ซีพี (เซเว่น อีเลฟเว่น) จากนั้นก็เข้ามาทำบริษัทผลิตอุปกรณ์ก่อสร้าง จำกัด ซึ่งเป็นธุรกิจของครอบครัว และเคยมีผลงานในวงการบันเทิง เช่น ถ่ายโฆษณาบัตรเครดิตการ์ดของธนาคารสแตนดาร์ดชาร์เตอร์ด ที่ถ่ายกันทั้งครอบครัว
ส่วนการเป็นพิธีกร เนื่องจากเพื่อนมักจัดงานอยู่บ่อย ๆ กนิษฐ์จึงได้รับหน้าที่เป็นพิธีกร ทั้งกิจกรรมกอล์ฟ แรลลี่ คืนสู่เหย้า จนมาได้ชักชวนจาก บอย ถกลเกียรติ ให้เป็นพิธีกรรายการ 4 ต่อ 4 แฟมิลี่เกม  และเป็นพิธีกรในรายการ และยังมีผลงานแสดงภาพยนตร์เรื่อง แก๊งชะนีกับอีแอบ อีกด้วย
กนิษฐ์มีศักดิ์เป็นญาติกับขวัญแก้ว วัชโรทัยและแก้วขวัญ วัชโรทัยซึ่งเป็นลูกพี่ลูกน้องกับมารดาของเขา โดยทั้งสามท่านต่างล้วนเป็นหลานของเจ้าพระยาสุธรรมมนตรี (ปลื้ม สุจริตกุล) และเป็นพระภาติยะและพระภาคิไนยในสมเด็จพระนางเจ้าอินทรศักดิศจี พระวรราชชายาในพระบาทสมเด็จพระมงกุฎเกล้าเจ้าอยู่หัว
นอกจากนั้น เมื่อปี พ.ศ. 2563 กนิษฐ์ ได้รับการแต่งตั้งให้ดำรงตำแหน่งกรรมการผู้ทรงคุณวุฒิด้านวิทยาศาสตร์ (วิศวกรรมศาสตร์) ของคณะกรรมการธุรกรรมทางอิเล็กทรอนิกส์ โดยมีมติจากคณะรัฐมนตรี ซึ่งมาจากการเสนอรายชื่อของรัฐมนตรีว่าการกระทรวงดิจิทัลเพื่อเศรษฐกิจและสังคม
ผลงาน > ละครโทรทัศน์

นารีสโมสร - รับบท (รับเชิญ) สถานีวิทยุโทรทัศน์กองทัพบกช่อง 5
สงครามนางงาม - รับบท พิธีกรในรอบตัดสิน (รับเชิญ)  ช่องวัน 31
ผลงาน > รายการโทรทัศน์ที่เคยเป็นพิธีกร

4 ต่อ 4 แฟมิลี่เกม - สถานีวิทยุโทรทัศน์ไทยทีวีสีช่อง 3
4 ต่อ 4 ซันเด - สถานีวิทยุโทรทัศน์ไทยทีวีสีช่อง 3
เกมหยุดเวลา - สถานีวิทยุโทรทัศน์กองทัพบกช่อง 5
คุณจำเนียน - สถานีวิทยุโทรทัศน์กองทัพบกช่อง 5
เลขมหาสมบัติ - สถานีวิทยุโทรทัศน์กองทัพบกช่อง 5 (คู่กับ ธงธง มกจ๊ก)
ดารามหาชน - สถานีวิทยุโทรทัศน์กองทัพบกช่อง 5 (คู่กับ ธงธง มกจ๊ก)
เชื่อไม่เชื่อ - โมเดิร์นไนน์ทีวี
ถ้าคุณแน่อย่าแพ้ ป.4 - สถานีวิทยุโทรทัศน์ไทยทีวีสีช่อง 3
ถ้าคุณแน่อย่าแพ้เด็กประถม - สถานีวิทยุโทรทัศน์ไทยทีวีสีช่อง 3
บางกอกสเตชัน - สถานีโทรทัศน์กองทัพบกช่อง 5 (ร่วมกับ พิมพ์มาดา บริรักษ์ศุภกร, พชร ปัญญายงค์, และ กิตติขจร พ้นภัย)
เกมเนรมิต - สถานีโทรทัศน์กองทัพบกช่อง 5 (เฉพาะวันที่ 8 มกราคม - 18 มิถุนายน พ.ศ. 2554 (จากนั้นเปลี่ยนพิธีกรเป็น เชษฐวุฒิ วัชรคุณ และ พิพัฒน์ อภิรักษ์ธนากร ตั้งแต่วันที่ 9 กรกฎาคม - 31 ธันวาคม พ.ศ. 2554))
หน้ากากทองคำ - โมเดิร์นไนน์ทีวี
Women's voice ภารกิจพิชิตใจ โมเดิร์นไนน์ทีวี ร่วมกับ กรรชัย กำเนิดพลอย และ สุจิรา อรุณพิพัฒน์
แก๊งกระจี๊ดคิดได้ใจ - สถานีวิทยุโทรทัศน์ไทยทีวีสีช่อง 3 (คู่กับ พิมพ์ลดา ไชยปรีชาวิทย์)
Sexpert Family - ช่อง 8
The BEST Forever ทำดีเพื่อสังคม - สถานีวิทยุโทรทัศน์กองทัพบก (คู่กับ พิมพ์ณัฐชยา บุณยมาลิก)
ภาพลับนับแบงก์ - ช่อง 7HD
ภาพลับนับแบงค์ แก๊งจับป่วน - ช่อง 7HD (คู่กับ เป็กกี้ ศรีธัญญา)
ข่าวนอกลู่ เสาร์-อาทิตย์ - ช่อง 3 เอชดี
ทีเด็ดลูกหนี้ ช่อง 3 เอชดี (ร่วมกับ ณิชชาพัณณ์ ชุณหะวงศ์วสุ และ ผดุง ทรงแสง)
ผลงาน > ภาพยนตร์และภาพยนตร์สั้น

แก๊งชะนีกับอีแอบ รับบท พี่โจ้ (2549)
ไทยนิยม เรื่อง เจ้าชายป้อม รับบทเป็น เสี่ย (2557)
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
โรงเรียนนายเรืออากาศนวมินทกษัตริยาธิราช

| --- | --- |
Navaminda Kasatriyadhiraj Royal Air Force Academy

ประเภท: สถาบันการศึกษาของทหาร
สถาปนา: 7 พฤษภาคม พ.ศ. 2496; 71 ปีก่อน (2496-05-07)
ที่ตั้ง: 999 หมู่ 5 ทางหลวงแผ่นดินหมายเลข 2224 ตำบลมิตรภาพ อำเภอมวกเหล็ก จังหวัดสระบุรี 18180
เว็บไซต์: http://www.nkrafa.ac.th/index.php
โรงเรียนนายเรืออากาศนวมินทกษัตริยาธิราช เป็นสถานศึกษาระดับอุดมศึกษา อยู่ในส่วนการศึกษาตามการจัดหน่วยขึ้นตรงของกองทัพอากาศไทย มีหน้าที่อำนวยการศึกษา ฝึกอบรม และปกครองนักเรียนนายเรืออากาศ เสนอแนะหลักสูตร และกำหนดแนวการสอน ปัจจุบันตั้งอยู่ที่ตำบลมิตรภาพ อำเภอมวกเหล็ก จังหวัดสระบุรี
โดยมี พลอากาศโท จักรา ธรรมวิชัย   เป็น ผู้บัญชาการโรงเรียนนายเรืออากาศนวมินทกษัตริยาธิราช พลอาอากาศตรี ประภาส เอี่ยมโมฬี เป็นรองผู้บัญชาการโรงเรียนนายเรืออากาศนวมินทกษัตริยาธิราช  ผู้ที่ศึกษาในโรงเรียนนายเรืออากาศนวมินทกษัตริยาธิราชเรียกว่า "นักเรียนนายเรืออากาศ" (คำย่อ นนอ.)
ประวัติ

ก่อนปี พ.ศ. 2493 กองทัพอากาศรับบุคลากรที่ผลิตจากสถาบันการศึกษาอื่นและมหาวิทยาลัยเข้ามาทำงานในกองทัพอากาศ ต่อมาภารกิจและกิจการของกองทัพอากาศมีมากขึ้น ประกอบกับยังไม่มีสถาบันที่จะผลิตนายทหารสัญญาบัตรของตนเอง นอกจากนี้ ทางกองทัพอากาศต้องการนายทหารที่มีความรู้เฉพาะสาขาวิชามากกว่าด้านความรู้ทั่วไป จึงได้เตรียมการเริ่มตั้ง "โรงเรียนนายเรืออากาศ" เพื่อผลิตนายทหารหลักให้กับกองทัพอากาศ แต่ด้วยงบประมาณที่จำกัดประกอบกับปัญหาบางประการจึง ทำให้การก่อตั้งโรงเรียนนายเรืออากาศต้องล่าช้าออกไปนานนับทศวรรษ
พ.ศ. 2493 กรมยุทธศึกษาทหารอากาศ ได้เสนอเสนาธิการทหารอากาศว่า นายทหารของกองทัพอากาศนั้น ควรที่จะได้รับการศึกษา และการฝึกฝนตลอดระยะเวลาที่รับราชการอยู่ในกองทัพอากาศ และในปีต่อมา เสนาธิการทหารอากาศได้มีคำสั่งให้กรมยุทธศึกษาทหารอากาศเตรียมโครงการเพื่อเปิดโรงเรียนนายเรืออากาศโดยละเอียด
โครงการจัดตั้งโรงเรียนนายเรืออากาศได้รับนโยบายและความเห็นชอบจากผู้บัญชาการทหารอากาศในขณะนั้น จึงเสนอโครงการเพื่อขออนุมัติต่อคณะรัฐบาล คณะรัฐมนตรีได้ประชุมลงมติอนุมัติเมื่อ 14 พฤษภาคม พ.ศ. 2495 แต่ยังไม่พร้อมที่จะทำการเปิดสอนได้
ต่อจากนั้นได้ทำการคัดเลือกนักเรียนนายเรืออากาศรุ่นแรก จำนวน 30 นาย และได้เข้ามารายงานตัวเมื่อวันที่ 1 พฤษภาคม พ.ศ. 2496 โดยใช้ตึกเหลือง (กรมสวัสดิการทหารอากาศในปัจจุบัน) ซึ่งนายพลโตโจ้ได้สร้างไว้เพื่อบัญชาการรบในสมัยสงครามมหาเอเชียบูรพาเป็นอาคารเรียนชั่วคราว และได้จัดให้มีพิธีเปิดโรงเรียนขึ้นครั้งแรกเมื่อวันที่ 7 พฤษภาคม พ.ศ. 2496 จึงได้ถือเอาวันดังกล่าวเป็นวันสถาปนาโรงเรียนนายเรืออากาศ
5 สิงหาคม พ.ศ. 2500 ได้มีพิธีวางศิลาฤกษ์อาคารกองบัญชาการ ซึ่งเป็นอาคารหลังแรก ณ ที่ตั้งถนนพหลโยธิน ตรงข้ามกองบัญชาการทหารอากาศ และเมื่อ 24 มิถุนายน พ.ศ. 2506 จึงได้มีพิธีเปิดอาคาร และย้ายมาดำเนินการที่แห่งนี้อย่างเป็นทางการ
7 พฤษภาคม พ.ศ. 2556 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานชื่อโรงเรียนใหม่ว่า "โรงเรียนนายเรืออากาศนวมินทกษัตริยาธิราช" ในโอกาสเฉลิมฉลอง 60 ปีของโรงเรียนนายเรืออากาศ
โรงเรียนนายเรืออากาศนวมินทกษัตริยาธิราช ได้ย้ายไปยังที่ตั้งใหม่ ณ อำเภอมวกเหล็ก จังหวัดสระบุรี ตั้งแต่วันที่ 29 พฤษภาคม พ.ศ. 2566
พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดโรงเรียนนายเรืออากาศนวมินทกษัตริยาธิราช และพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ที่ตั้งใหม่ที่อำเภอมวกเหล็ก จังหวัดสระบุรี เมื่อวันที่ 22 กุมภาพันธ์ พ.ศ. 2568
สัญลักษณ์ประจำสถาบัน

เครื่องหมายราชการโรงเรียนนายเรืออากาศ พ.ศ. 2533 - 2559
เครื่องหมายราชการโรงเรียนนายเรืออากาศนวมินทกษัตริยาธิราช พ.ศ. 2559 - ปัจจุบัน
เครื่องหมายราชการโรงเรียนนายเรืออากาศนวมินทกษัตริยาธิราช เป็นรูปพระมหาพิชัยมงกุฎ มีพระอุณาโลมประดิษฐานอยู่ภายใน ส่วนยอดพระมหาพิชัยมงกุฎมีพระรัศมีล้อมรอบ เบื้องล่างพระมหาพิชัยมงกุฎเป็นรูปอาร์มมีแถบสีธงไตรรงค์คาดเฉียง มีรูปปีกนกทรงรูปอาร์มไว้ทั้งด้านขวาและซ้าย (ปีกนักบินชั้นที่ 1) และภายใต้รูปอาร์มเป็นรูปดาว 5 แฉก มีช่อชัยพฤกษ์โค้งรองรับอยู่เบื้องล่าง รูปทั้งหมดอยู่ในวงกลมเบื้องล่างมีแพรแถบข้อความว่า “โรงเรียนนายเรืออากาศนวมินทกษัตริยาธิราช”
ปีกนักบินชั้นที่ 1 เป็นสัญลักษณ์ของนักบินทหารอากาศ แสดงถึงนักเรียนนายเรืออากาศซึ่งสำเร็จออกเป็นนายทหารสัญญาบัตร และจะเป็นนักบินของทหารอากาศต่อไป
ดาว 5 แฉกสีเงิน แสดงถึง ความมีเกียรติ นักเรียนนายเรืออากาศทุกคนมุ่งมั่นปรารถนาที่จะรับราชการให้มีความก้าวหน้าสูงถึงขั้นนายพลอากาศ
ช่อชัยพฤกษ์ใบสีทอง แสดงถึง ความสำเร็จด้านการศึกษาของนักเรียนนายเรืออากาศ เพื่อที่ออกไปรับราชการเป็นนายทหารสัญญาบัตรต่อไป
วงกลมสีฟ้า และแถบปลายแฉกสะบัดสีเหลือง โดยสีฟ้า-เหลือง เป็นสีประจำโรงเรียนนายเรืออากาศฯ
พระบรมราชานุสาวรีย์

พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประจำโรงเรียนนายเรืออากาศนวมินทกษัตริยาธิราช ประดิษฐานด้านหน้าอาคารกองบัญชาการโรงเรียน ออกแบบและปั้นต้นแบบพระบรมรูปโดย กิตติชัย ตรีรัตน์วิชชา หล่อด้วยโลหะเจือรมดำมันปู มีความสูง 4.25 เมตร คิดเป็น 2 เท่าครึ่งของพระองค์จริง มีลักษณะพระอิริยาบถทรงยืน ทรงฉลองพระองค์เครื่องแบบเต็มยศจอมทัพ คลุมด้วยฉลองพระองค์บรมขัตติยราชภูษิตาภรณ์ ประดับเครื่องราชอิสริยาภรณ์ ประกอบด้วย เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และเครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษ พระหัตถ์ซ้ายทรงประคองกระบี่ ประดิษฐานบนแท่นความสูง 4.20 เมตร รวมความสูงของพระบรมราชานุสาวรีย์ทั้งหมด 8.45 เมตร
โดยเมื่อวันที่ 28 มิถุนายน พ.ศ. 2566 พระบาทสมเด็จพระวชิรเกล้าเจ้าอยู่หัวพระราชทานพระบรมราชานุญาตให้กองทัพอากาศจัดสร้างพระบรมราชานุสาวรีย์ พร้อมพระราชทานตราพระปรมาภิไธยย่อ ภปร ให้อัญเชิญไปประดิษฐานที่แท่นฐาน รวมทั้งจัดสร้างพระบรมรูปจำลองความสูง 50 เซนติเมตร จำนวน 999 องค์ เพื่อมอบแก่ผู้มีอุปการคุณสมทบทุนมูลนิธิโรงเรียนนายเรืออากาศนวมินทกษัตริยาธิราช โดยกองทำอากาศประกอบพิธีอัญเชิญพระบรมรูปขึ้นประดิษฐานและถวายราชสักการะพระบรมราชานุสาวรีย์เป็นครั้งแรกเมื่อวันที่ 19 กันยายน พ.ศ. 2566 จากนั้นประกอบพิธีมังคลาภิเษกพระบรมรูปจำลองเมื่อวันที่ 3 พฤษภาคม พ.ศ. 2567 โดยสมเด็จพระอริยวงศาคตญาณ (อัมพร อมฺพโร) ประทานไฟพระฤกษ์ และมีพระบัญชาให้สมเด็จพระมหาวีรวงศ์ (สุชิน อคฺคชิโน) เลขานุการในสมเด็จพระสังฆราชเป็นประธานฝ่ายสงฆ์ และพระบาทสมเด็จพระวชิรเกล้าเจ้าอยู่หัวพร้อมด้วยสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดพระบรมราชานุสาวรีย์ในคราวเดียวกับทรงเปิดโรงเรียนเมื่อวันที่ 22 กุมภาพันธ์ พ.ศ. 2568
ทำเนียบผู้บัญชาการโรงเรียนนายเรืออากาศ

| ลำดับ | รายนามผู้บัญชาการฯ | ดำรงตำแหน่ง | หมายเหตุ |
| --- | --- | --- | --- |
| 1 | นาวาอากาศเอก ละเอิบ ปิ่นสุวรรณ์ | พ.ศ. 2495–2497 |  |
| 2 | พลอากาศจัตวา โชติ ชินะศิริ | พ.ศ. 2497–2500 |  |
| - | พลอากาศโท หะริน หงสกุล | พ.ศ. 2500–2501 | รักษาราชการแทน |
| - | พลอากาศตรี วงศ์ พุ่มพูนผล | พ.ศ. 2501–2502 | รักษาราชการแทน |
| 3 | พลอากาศตรี ประสงค์ คุณะดิลก | พ.ศ. 2502–2503 |  |
| - | นาวาอากาศเอก ชู สุทธิโชติ | พ.ศ. 2503–2504 | รักษาราชการแทน |
| 4 | พลอากาศตรี ละเอิบ ปิ่นสุวรรณ์ | พ.ศ. 2504–2505 | สมัยที่ 2 |
| 5 | พลอากาศตรี อุสาห์ ชัยนาม | พ.ศ. 2505–2507 |  |
| 6 | พลอากาศตรี กงทิพย์ กุญชร ณ อยุธยา | พ.ศ. 2507–2509 |  |
| 7 | พลอากาศตรี บัญชา เมฆวินัย | พ.ศ. 2509–2513 |  |
| 8 | พลอากาศตรี จรัส สุรัสวดี | พ.ศ. 2513–2516 |  |
| 9 | พลอากาศตรี สุรยุทธ นิวาศะบุตร | พ.ศ. 2516–2518 |  |
| 10 | พลอากาศตรี จรรยา สุคนธทรัพย์ | พ.ศ. 2518–2521 |  |
| 11 | พลอากาศตรี จำลอง ปุณณะกิตติ | พ.ศ. 2521–2522 |  |
| 12 | พลอากาศตรี เปรื่องวิทย์ หงสนันทน์ | พ.ศ. 2522–2524 |  |
| 13 | พลอากาศตรี จิโรจ บูรณะบุตร | พ.ศ. 2524–2525 |  |
| 14 | พลอากาศตรี วีระ กิจจาทร | พ.ศ. 2525–2527 |  |
| 15 | พลอากาศตรี สุวิช จันทประดิษฐ์ | พ.ศ. 2527–2530 |  |
| 16 | พลอากาศตรี เฉลิม ประเสริฐศรี | พ.ศ. 2530–2532 |  |
| 16 | พลอากาศตรี เฉลิม ประเสริฐศรี | พ.ศ. 2532–2534 | สมัยที่ 2 |
| 17 | พลอากาศโท ธีร์ศิลป์ คัมภีรญาณนนท์ | พ.ศ. 2534–2535 |  |
| 18 | พลอากาศโท ธนนิตย์ เนียมทันต์ | พ.ศ. 2535–2536 |  |
| 19 | พลอากาศโท จรัล โกมุทแดง | พ.ศ. 2536–2538 |  |
| 20 | พลอากาศโท วีระพงษ์ สิงหเสนี | พ.ศ. 2538–2539 |  |
| 21 | พลอากาศโท มหินทรา เทียมทัศน์ | พ.ศ. 2539–2541 |  |
| 22 | พลอากาศโท ชลิต พุกผาสุข | พ.ศ. 2541–2542 |  |
| 23 | พลอากาศโท ทองเลื่อน ประพัฒน์ทอง | พ.ศ. 2542–2543 |  |
| 24 | พลอากาศโท ไพศาล สีตบุตร | พ.ศ. 2543–2546 |  |
| 25 | พลอากาศโท ถวัลย์ มหาดไทย | พ.ศ. 2546–2547 |  |
| 26 | พลอากาศโท หม่อมหลวงสุปรีชา กมลาศน์ | พ.ศ. 2547–2550 |  |
| 27 | พลอากาศโท คณิต สุวรรณเนตร | พ.ศ. 2550–2551 |  |
| 28 | พลอากาศโท เพทาย อุดมศักดิ์ | พ.ศ. 2551–2553 |  |
| 29 | พลอากาศโท สฤษดิ์พงษ์ โกมุทานนท์ | พ.ศ. 2553–2555 |  |
| 30 | พลอากาศโท วัธน มณีนัย | พ.ศ. 2555–2557 |  |
| 31 | พลอากาศโท วิเชียร ธรรมาธร | พ.ศ. 2557–2558 |  |
| 32 | พลอากาศโท ฉัตรชัย บุญญานุรักษ์ | พ.ศ. 2558–2559 |  |
| 33 | พลอากาศโท สิทธิพร เกสจินดา | พ.ศ. 2559–2561 |  |
| 34 | พลอากาศโท พัทธนันท์ นุชพงษ์ | พ.ศ. 2561-2562 |  |
| 365 | พลอากาศโท​ ธาดา​ เคี่ยม​ทองคำ​ | พ.ศ.​ 2562-2563 |  |
| 36 | พลอากาศโท​ เดชอุดม​ คงศรี​ | พ.ศ.​ 2563-2563 |  |
| 37 | พลอากาศโท​ ณรงค์​ อินทชาติ​ | พ.ศ.​ 2563-2565​ |  |
| 38 | พลอากาศโท ณรงค์ศักดิ์ พิชิตชโลธร | พ.ศ.​ 2565-2565 |  |
| 39 | พลอากาศโท​ วชิรศักดิ์ พูสิทธิ์​ | พ.ศ.​ 2565​-2566 |  |
| 40 | พลอากาศโท ​ ธัชชัย อัจฉริยาการุณ​ | พ.ศ.​ 2566​-ปัจจุบัน |  |
รายนามนักเรียนเก่าที่มีชื่อเสียง

พลอากาศเอก อนันต์ กลินทะ (รุ่นที่ 1) อดีตรัฐมนตรีว่าการกระทรวงมหาดไทย
พลอากาศเอก เกษตร โรจนนิล (รุ่นที่ 1) อดีตผู้บัญชาการทหารสูงสุด
พลอากาศเอก อมร แนวมาลี (รุ่นที่ 5) อดีตผู้บัญชาการทหารอากาศ
พลอากาศเอก ปอง มณีศิลป์ (รุ่นที่ 9) อดีตผู้บัญชาการทหารอากาศ
พลอากาศเอก คงศักดิ์ วันทนา (รุ่นที่ 12) อดีตรัฐมนตรีว่าการกระทรวงมหาดไทย
พลอากาศเอก ชลิต พุกผาสุข (รุ่นที่ 13) องคมนตรี
พลอากาศเอก สุกำพล สุวรรณทัต (รุ่นที่ 17) อดีตรัฐมนตรีว่าการกระทรวงกลาโหม
พลอากาศเอก อิทธพร ศุภวงศ์ (รุ่นที่ 18) อดีตผู้บัญชาการทหารอากาศ
พลอากาศเอก ประจิน จั่นตอง (รุ่นที่ 20) อดีตรองนายกรัฐมนตรี และอดีตรัฐมนตรีว่าการกระทรวงยุติธรรม
พลอากาศเอก ตรีทศ สนแจ้ง (รุ่นที่ 21) อดีตผู้บัญชาการทหารอากาศ
พลอากาศเอก มานัต วงษ์วาทย์ (รุ่นที่ 27) อดีตผู้บัญชาการทหารอากาศ
พลอากาศเอก แอร์บูล สุทธิวรรณ (รุ่นที่ 28) อดีตผู้บัญชาการทหารอากาศ
พลอากาศเอก นภาเดช ธูปะเตมีย์ (รุ่นที่ 28) อดีตผู้บัญชาการทหารอากาศ
พลอากาศเอก อลงกรณ์ วัณณรถ (รุ่นที่ 29) อดีตผู้บัญชาการทหารอากาศ
พลอากาศเอก พันธ์ภักดี พัฒนกุล (รุ่นที่ 31) ผู้บัญชาการทหารอากาศ
พลอากาศโท วชิระ เริงฤทธิ์ (รุ่นที่ 25) อดีตเจ้ากรมการข่าวทหาร กองบัญชาการกองทัพไทย
หลักสูตร

หลักสูตรวิศวกรรมศาสตรบัณฑิต มี 5 สาขาวิชา
| --- | --- |
 สาขาวิศวกรรมอากาศยาน  สาขาวิศวกรรมเครื่องกล  สาขาวิศวกรรมไฟฟ้า:  สาขาวิศวกรรมโยธา  สาขาวิศวกรรมอุตสาหการและการจัดการการบิน  
หลักสูตรวิทยาศาสตรบัณฑิต มี 2 สาขาวิชา
สาขาวัสดุศาสตร์ทางการทหารและอากาศยาน
สาขาวิทยาการคอมพิวเตอร์
แหล่งข้อมูลอื่น

ภาพถ่ายทางอากาศของ โรงเรียนนายเรืออากาศนวมินทกษัตริยาธิราช
เว็บไซต์โรงเรียนนายเรืออากาศนวมินทกษัตริยาธิราช เก็บถาวร 2012-12-21 ที่ archive.today
ธงไชยเฉลิมพลประจำกรมนักเรียนนายเรืออากาศรักษาพระองค์ โรงเรียนนายเรืออากาศ
นักเรียนนายเรืออากาศในเครื่องแบบทหารรักษาพระองค์สังกัดกรมนักเรียนนายเรืออากาศรักษาพระองค์
เหตุกราดยิงที่ตำบลวังน้ำเขียว พ.ศ. 2566

เหตุกราดยิงที่ตำบลวังน้ำเขียว (อำเภอวังน้ำเขียว) จังหวัดนครราชสีมา เกิดขึ้นในวันที่ 25 พฤศจิกายน พ.ศ. 2566 เวลา 23.25 น. ที่บ้านเลขที่ 543 หมู่1 บ้านศาลเจ้าพ่อชุมชนข้างตลาดศาลเจ้าพ่อ โดยนายจตุรงค์ สุขสุข ได้ลงมือใช้อาวุธปืนสั้นออร์โตเมติก CZ ขนาด 9 มม. กราดยิงภรรยา และมารดาภรรยา มีผู้เสียชีวิตทันที 4 รายและไปเสียชีวิตที่โรงพยาบาลมหาราชอีกหนึ่งราย มีผู้บาดเจ็บ 2 ราย หนึ่งในนั่นบาดเจ็บสาหัส ต่อมาตำรวจพบว่าในที่เกิดเหตุพบอาวุธปืน และปลอกกระสุนปืน ตกหล่นจำนวน 11 ปลอก
ผู้บาดเจ็บและเสียชีวิต

นายจาตุรงค์ สุขสุข อายุ 29 ปี
นางสาว กาญจณา ปาจันทึก อายุ 44 ปี
นางกิ่งทอง กล้าจอหอ อายุ 62 ปี
นางสาวกรนิกา มานะต่อ อายุ 38 ปี
นายธง นนขุนทด อายุ 50 ปี
นายบำรุง ชาเทราช อายุ 28 ปี (บาดเจ็บสาหัส)
ผู้ก่อเหตุ

นายจาตุรงค์ สุขสุข อดีตทหาร สังกัดกองพันลาดตระเวน กองพลนาวิกโยธิน กองทัพเรือสัตหีบ ต่อมา ถูกขบวนรถไฟทับขาขวาขาด เป็นผู้พิการด้านความเคลื่อนไหวและเป็นนักกีฬาคนพิการทีมชาติไทย
ดูเพิ่ม

เหตุกราดยิงที่จังหวัดนครราชสีมา พ.ศ. 2563